Man skulle ikke tro, at manglende vind ville blive et problem i Danmark, og slet ikke ved vestkysten. Men der er faktisk så vindstille, at VM i windsurfing endnu engang må aflyse og udskyde. Her til formiddag har arrangørerne udskudt starten. Klitmøller er værtsbyen, der afholder VM i windsurfing i denne uge. Surfere fra hele verden sidder derfor nu på stranden og venter. Men ifølge arrangørerne skal vinden nok komme. - Der skal nok komme vind, og vejret er på vej, siger Ole Wejse Svarrer fra KIA Cold Hawaii PWA World Cup 2015 Om vejr og især vind kommer i løbet af dagen må kun tiden vise. Men en ting er sikkert, vejret skulle meget gerne blive meget mere surfer venligt sidst på ugen. - Der kommer god vind torsdag, fredag og det hele slutter med et brag af en finale i stiv kuling søndag. Vi skal nok få fundet en vinder, siger Ole Wejse Svarrer.

Opsummering:
VM i windsurfing måtte i går aflyse på konkurrences første dag på grund af manglende vind. Men tirsdag morgen er starten igen aflyst.